Марк Рюте обсъди с депутатите в ЕП приоритетите на холандското председателство на ЕС - Телевизия Европа\nМарк Рюте обсъди с депутатите в ЕП...\nМарк Рюте обсъди с депутатите в ЕП приоритетите на холандското председателство на ЕС\nБежанската криза и икономическия растеж са основните приоритети на Холандия, която пое председателството на Европейския съюз на 1-ви януари тази година. Това обяви министър-председателят й Марк Рюте , който дебатира с депутатите в Европейския парламент относно очакванията им към неговата страна. С още подробности от Страсбург предава кореспондентът на ТВ Европа Маргарита Ралчева. „Европа е голям, сложен европейски проект, който може да бъде придвижен напред само стъпка по стъпка. Сигурен съм, че основателите на ЕС могат да се гордеят с постигнатото от нас” . Думите са на холандския премиер Марк Рюте, който представи на заседанието на Европейския парламент в Страсбург приоритетите на страната си за следващите 6 месеца, в които ще бъде начело на Общността.\nВ присъствието на председателя на ЕК Жан Клод Юнкер той многократно подчерта, че основният проблем, чието разрешаване не търпи отлагане, е ограничаването на потока от емигранти, поели към Европа. За целта Холандия, заедно с ЕК подготвя пакет от законодателни промени, които ще бъдат представени най-късно след 8 седмици. Обмисля се и как да бъде оказан по-голям натиск върху Турция, за да спази подписаните с ЕС споразумения за задържането на бежанците на своя територия.\nОсвен това холандското председателство планира да работи усилено за увеличаването на контрола по външните граници на ЕС и засилване на бреговата охрана най-вече в Гърция. Ще лобира по молба на Ги Верхофстад следващата среща на върха на лидерите на 28-те държави-членки през февруари да не е посветена само на евентуалното излизане на Великобритания от Общността, а и на запазването на Шенген, защото по думите на белгийския либерал връщането на националните граници ще донесе огромни финансови загуби в цяла Европа.\nИновациите и заетостта, солидните финанси и стабилността на Еврозоната, както и далновидната климатична и енергийна политика са сред останалите приоритети на Холандското председателство. Това не означава, че геополитическата сигурност ще мине на втори план. Дори напротив Марк Рюте директно заяви, че Европа има проблем и с Русия и той не бива да се игнорира на фона на бежанската криза.\nЗа да подпомогне Украйна, Холандия предвижда подписването на търговско споразумение с нея. Планира се и ускоряване на преговорите с Канада и Съединените щати съответно за свободна търговия и трансатлантическо партньорство за търговия и инвестиции.\nЩе се опитат да намалят и безработицата, като един от начините е по-бързото създаване на единен цифров пазар, който ще намали пречките пред бизнеса и ще увеличи инвестициите.\nПри последвалата дискусия депутатите призоваха холандския премиер да блокира газовия проект Северен поток, да спре укриването на данъци чрез уеднаквяване на ставките и дори да помогне повече жени да бъдат назначавани на ръководни постове в бордовете на големите корпорации.\nКато обобщение мога да кажа, че заявката на холандското председателство е да спазва три принципа: „Съюз, който се концентрира върху основното; Съюз, който създава иновативен растеж и заетост; и Съюз, който е във връзка с обществото“ и смята да ги приложи, за да не се стигне по думите на премиера Рюте до прословутата фраза на Уинстън Чърчил, казана преди повече от 60 години – а именно, че не можем да продължаваме с едни и същи банални фрази.


БАНСКО, ХОТЕЛ РИВЪРСАЙД 4*: Нощувка със Закуска и ВЕЧЕРЯ + Напитки само за 34 лв. на Човек + БАСЕЙН и СПА ЗОНА Lapni.bg\n97 закупени ваучера\nВариант 1: Делник: 1 нощувка в Двойна Стая със закуска и Вечеря + Напитки (алкохолни и безалкохолни напитки) 34 лв. на Човек\nВариант 2: Уикенд : 1 нощувка в Двойна Стая със закуска и Вечеря + Напитки (алкохолни и безалкохолни напитки) 39 лв. на Човек\nБОНУС при 2 нощувки: Пилинг на лице / еднократно за периода на настаняване/\nБОНУС при 3 нощувки: Частичен масаж / еднократно за периода на настаняване/\nБОНУС при 4 нощувки: Пета нощувка на база ВВ подарък\nДОПЛАЩАНЕ НА РЕЦЕПЦИЯ ЗА ОЛЛ ИНКЛУЗИВ 10ЛВ НА ЧОВЕК НА ДЕН\nЗа дете от 2 до 5.99 ненавършени години, настанено на допълнително легло, се доплащат на рецепция 10лв на ден, на база пакета НВ, а Олл инклузив се доплаща 15лв на ден.\nЗа дете от 6 до 11.99 ненавършени години, настанено на допълнително легло, се доплащат на рецепция 15лв на ден, на база пакета НВ, за Олл инклузив доплаща 22лв.\nЗа дете над 12г и трети възрастен на допълнително легло се доплащат на рецепция 25лв на ден, на база пакета НВ и 35лв за Олл инклузив.\nДоплащане за фамилна стая/2 въздрастни и едно или две деца на редовно легло/15лв на вечер за стая\nДоплащане за дуплекс стая с тераса 10лв на вечер за стая.\nДоплащане за ранно настаняване 10лв с предварителна заявка при правене на резервацията. Доплащане за късно освобождаване 5лв на час след съгласуване с хотела.\nОфертата не включва ползване на солариум,хамам,ждакузи и масажи, фиш спа и разкрасителни процедури.\nВалидност на ваучера: 20.11. - 05.12.2019 г.


LCD монитори. - Новини - Printguide.info www.hardware.bg " />\nНачало Новини Хардуер LCD монитори.\nПонеделник, 29 Март 2004 ( прочетена 2468 пъти)\nПоради големият интерес към LCD мониторите, предлагам на вниманието Ви тази статия. Материалът беше любезно предоставен от колегите от www.hardware.bg\nПрез последната една година цените на LCD мониторите се промениха драматично и въпреки някои временни колебания, определено се откроява общата тенденция към понижаване на себестойността на полоскоекранните дисплеи. В сравнение с началото на миналата година, цените на базовите 15" модели от $1100 средно са се намалили почти наполовина.\nУспоредно със сериозното поевтиняване, дисплеите с течни кристали продължават сравнително бързо да се усъвършенстват в техническо отношение и да стават все по-привлекателни. Въпреки че на този етап е все още трудно да се твърди, че реално се конкурират с CRT мониторите, огромната разлика в някои характеристики на качеството на изображенията до голяма степен е заличена.\nМоже би още по-важна крачка напред стана усъвършенстването на цветовата резолюция. До преди година и половина бяха разпространени модели, способни да възпроизвеждат до 260 000 цвята или най-много 16-битов цвят. Съвременните LCD дисплеи практически работят поне с 24-битова резолюция, като има постоянно развитие и при показателите на контраста и яркостта.\nВремето за реакция (response time) на пикселните транзистори също се подобри значително, като е намалено почти двойно в сравнение с по-старата генерация плоскоекранни монитори.\nПри съвременните LCD дисплеи с активна матрица се използват три различни технологии: ТFT (TN), IPS и MVA, чиито особености ще опишем накратко по-нататък. Независимо коя от тези технологии се използва в даден модел, LCD дисплеите са подчинени на един основен принцип - електрооптическите свойства на течните кристали да променят ориентацията си в зависимост от приложеното върху тях напрежение. Течнокристалното вещество е разположено между два стъклени слоя. Светлината преминава или не преминава през кристала в зависимост от ориентацията на молекулите му.\nКато източник на светлина LCD дисплеите използват една или повече неонови лампи.\nЗа да се осигури еднакъв интензитет на светлината преди попадането й в екранния панел, тя преминава през сложна система от рефлектори.\nПикселите представляват триади, състоящи се от червен, зелен и син цветови филтър, които образуват трите подпиксела на триадата. При 15" монитор с разделителна способност 1024х768 това означава 2 359 296 подпиксела (1024х768 х3). Всеки RGB подпиксел на TFT (Thin Film Transistor) матрицата има вграден транзистор, който прилага към него индивидуално напрежение, което ориентира течния кристал на всеки подпиксел в определен ъгъл. Този ъгъл определя интензитета и съотношението на основните цветове на резултатното изображение на панела. Течните кристали на практика отклоняват светлината така, че да премине под определен ъгъл спрямо поляризиращия филтър. Ако са ориентирани в същото направление като това на филтъра, светлината ще премине към панела, а ако сключват ъгъл от 90 градуса с поляризиращия филтър, екранът ще остане черен.\nTFT/TN (Twisted Nematic) е най-евтината и най-разпространената засега технология при LCD мониторите.\nТя функционира по следния начин: Електродите са разположени от двете страни на кристала. Ако транзисторите не прилагат волтаж към подпикселите, течните кристали са разположени спираловидно хеликоидално спрямо плочите на поляризиращите филтри. Понеже първият и вторият поляризиращи филтри са изместени един спрямо друг на 90 градуса, то светлината преминава през тях.\nВ случая когато R, G и B подпикселите са напълно осветени, на екрана се изобразява бяла точка.\nАко се приложи напрежение между плочите, то ще разруши спираловидната структура на кристалите и молекулите им ще се подредят в същата посока, каквато има вертикалното електрическо поле, т. е. перпендикулярно на ориентацията на втория поляризиращ филтър. Поляризираната светлина не може да премине през подпикселите и бялата точка на екрана става черна.\nТехнологията Twisted Nematic има някои технически недостатъци. Основният проблем е течните кристали да запазят точно перпендикулярната си позиция спрямо поляризиращия филтър, при смущения в номинала на напрежението. Това създава известни трудности при изобразяването на перфектен черен екран.\nТази технология е разработена от Hitachi и Nec. При нея се използва прилагане на напрежението в една равнина, т. е. електродите са разположени от едната страна на кристала.\nПри прилагане на напрежение между електродите, молекулите на кристала се подреждат успоредно на долния поляризиращ филтър и светлината преминава през него, като резултатът е бяла точка върху екрана.\nIPS технологията е в състояние значително да подобри зрителния ъгъл, който може да се разшири до 170 градуса. Друго предимство е значителното подобрение в качеството и дълбочината на черния цвят. Много от останалите характеристики на LCD, като например време за реакция на пикселите, имат не особено задоволителни стойности - 50-60 ms. Освен това по отношение на захранващата енергия, IPS технологията има по-сериозни изисквания.\nВ резултат на това кристалите не се подреждат в едно и също направление. Подпикселите са разделени на няколко области, чиито молекули могат да се позиционират по различен начин от тези в съседните области. В крайна сметка целта е правилно възприемане на изображението от потребителя, независимо от неговата позиция и зрителен ъгъл спрямо екрана.\nПредимства на този подход, освен по-лесното постигане на по-малко време за реакция на пикселите, са отсъствието на спираловидна структура и двойно поляризиращо поле, както и висококачественото изобразяване на черния цвят подобно на IPS технологията. Освен това хоризонталният и вертикалният зрителен ъгъл достигат до 160 градуса.\nНа кои спецификации на LCD мониторите да обърнем най-голямо внимание\nСъществуват няколко основни характеристики, които трябва да вземете под внимание при избора на LCD монитор .\nМаксималният зрителен ъгъл трябва да бъде колкото се може по-широк. По възможност да е не по-малък от 120 градуса вертикално (хоризонталният зрителен ъгъл има по-малко значение).\nПри LCD дисплеите максималната вертикална честота на опресняване на кадрите не е толкова важен показател за високото качество, както при мониторите със CRT тръба. На практика при LCD и при по-ниски честоти на опресняване отсъстват нежеланите трептения и дразнене на окото.\nМного по-важен параметър е необходимото време за реакция на пикселните диоди (response time), въпреки че много производители не го обявяват сред основните моделни спецификации. Някои от тях обявяват само времето за изключване на пикселите, но реално времето за реакция е сборът от времето за включване и времето за изгасване на пикселите.\nПоказателите за контраст и яркост също са от голямо значение за качественото и пълноценно изобразяване на всички цветови оттенъци и нюанси. Добре е показателите за контраста и яркостта да са възможно по-високи, като за задоволителни се считат стойностите 300:1 и респективно 200 cd/кв. mm.\nЕдин от големите недостатъци на LCD мониторите често се оказва наличието на неработещи пиксели. Възможните дефекти са непоправими и в зависимост от конкретния случай могат да представляват неспособност на даден подпиксел или подпиксели да изгасва или да се включва. Затова при възможност е добре предварително да изпитате дисплея за наличието на подобни неработещи пиксели или поне да се запознаете детайлно с гаранционните условия на фирмата, от която ще го купите - с други думи при какво количество от неработещи пиксели ще ви бъде заменен дисплеят съгласно гаранционните условия.\nДисплеите с течни кристали имат отлична фокусировка, която се предопределя от активния транзисторен контрол на пикселите. Сред основните предимства на LCD мониторите, пред тези с ЕЛТ, са перфектните геометрични характеристики и отсъствието на проблеми с конвергенцията, т. е. на грешки от лоша сходимост, което е обяснимо предвид техническата организация на TFT матрицата. При LCD дисплеите няма и трептения, защото те не използват електронен поток, сканиращ всяка линия от екрана. Лъчът облъчва последователно от горе надолу и от дясно наляво всеки пиксел от повърхността на луминофора. Точките от екрана на CRT мониторите изгасват до следващото попадане на електронния сноп върху съответното място. Това предизвиква трептенето, което липсва при LCD. При тях пикселите изобщо не се изключват, а само динамично променят интензитета на излъчването си.\nНeка обобщим най-важните предимства от технически характер на LCD мониторите, а по-надолу и недостатъците в техните характеристики.\nВъпреки изтъкнатите различия на двете технологии, характеризиращи се с различна степен на важност, основният показател, който пречи на по-широкото популяризиране на LCD дисплеите е значително по-високата им цена. Вярно е, че по размери видимата област на 15-инчовите LCD монитори практически е еквивалентна на 17" CRT монитор, но пък и цената на първите е около два пъти по-висока дори и от тази на EЛT моделите с такъв диагонален размер.\nЗасега не може да се твърди, че LCD мониторите са напълно универсални, заради по-ограничения цветови спектър, нещо, което е от първостепенна важност при програмите за графична обработка и дизайн. На този етап почитателите на компютърните игри и видеоприложенията във всички случаи ще предпочетат CRT монитор, заради практически нулевото време, необходимо за изключване на пикселите.\nВъпреки това не може да не следим и да не сме доволни от развитието на технологиите при LCD дисплеите. Както се убедихме, ъгълът на зрителното поле при съвременните модели все повече престава да бъде съществен недостатък на плоскоекранните монитори и тенденцията е да се достигне до още по-широк ъгъл на наблюдение, без това да влияе негативно на качеството на възприятие на изображенията. По отношение на параметрите за времето на възбуждане и изключване на пикселите, напредъкът също е голям, тъй като в по-старите модели показател над 50 ms беше нещо съвсем нормално.\nБезспорно, един от основните аргументи в полза на LCD технологията е цифровият интерфейс. В този смисъл използването на модели, които нямат цифров видеовход, противоречи на логиката, но така или иначе тенденцията е към налагане на цифровите интерфейси заради отсъствието на смущения и загуба в качеството на сигнала при достигането му от РС до монитора и отпадането на необходимостта от ръчна настройка на геометричните параметри.\nАко използвате компютъра си за стандартни или специализирани офис и бизнес-приложения, за програмиране или сърфиране в Интернет, LCD дисплеите могат да бъдат една чудесна алтернатива. Да оставим настрана невероятно компактните им размери и факта, че консумират около 1/5 от енергията, необходима на конвенционалните монитори. Ако за известно време (дори в продължение само на една седмица) работите с плоскоекранен дисплей, трудно ще се разделите с него. А и никак не е лошо да си припомним вероятно най-важната особеност на екраните с течни кристали - ниското ниво на радиационна емисия. Ако седите пред монитора си с часове, LCD дисплеят ще бъде благодат за очите ви! www.hardware.bg


Безплатно изтегляне Artwork Wallpaper Collection - Mobile за Android - Приложение\nДата на качване: 23 Oct 12\nРазмер: 31709 Kb\nArtwork Wallpaper Collection - Mobile - Повече от 200 безплатни мобилни тапети. Снимки включват красиви модели в пълен цвят, beachscapes, пейзажи, концептуално изкуство, дивата природа, пейзажи, портрети, сгради, поп арта, сателитни изображения, икони, I Heart NY и повече. Размерите са QCIF (144 * 176px) за мобилни телефони, QVGA 320 * 240 пиксела пейзаж и 240 * 320px портрет за смартфони, плюс няколко iPhone 640 * 960px изображения. За мобилния уебсайт отидете art.freq.mobi на мобилното си устройство.\n23 Oct 12 в Теми & Wallpapers & Skins, Още\nКоментари към Artwork Wallpaper Collection - Mobile